Pécs-Baranyai Kereskedelmi és Iparkamara

Hogyan segítheti a mesterséges intelligencia használata a turizmusfejlesztést? - ingyenes workshop
2025-03-31 09:00 - 14:00 (Europe/Budapest) | Pécsi Kereskedelmi Központ, Majorossy Imre utca 36., Pécs, Magyarország
A workshopra olyan turisztikai vállalkozásokat és szolgáltatókat várnak, akik szívesen bővítenék ismereteiket a turizmussal kapcsolatos online marketing és mesterséges intelligencia használatának területén, továbbá akik meg szeretnék ismerni a Vasfüggöny útvonala (ICTr) mentén kínálkozó növekvő lehetőségeket és ezzel együtt a hazai kerékpárosbarát szolgáltatói minősítési rendszert.

A workshop személyesen és magyar nyelven kerül megrendezésre.
Helyszín: Pécsi Kereskedelmi Központ, Zsolnay Kis-Konferenciaterem (7625 Pécs, Dr. Majorossy I. utca 36.).
Időpont: 2025.03.31. – 09:00 – 14:00 óra között
REGISZTRÁCIÓ
PROGRAM
A workshop két szekcióból (modulból) áll:
Az első szekció szekció az online marketing és a mesterséges intelligencia (AI) technológia témáját járja körül, valamint hogy miként lehet az AI-eszközöket a mindennapi üzletmenetben felhasználni, hogy hatékonyabb legyen a vállalkozásunk.
A második szekció az üzleti lehetőségekre összpontosít. Bemutatásra kerül az ICTr-Ce projekt és hogy milyen módon csatlakozhat az Ön cége ehhez a nemzetközi turisztikai termékekhez, valamint, hogy hogyan működik és milyen előnyöket rejt a hazai kerékpárosbarát szolgáltatói minősítési rendszer.

Első szekció
9:00 – 13:00
Előadó: Somló András (Kontakt Szervezetfejlesztő és Tanácsadó Kft. – tréner; tanácsadó)

Bevezetés – Az online marketing folyamatosan változó világa
Tartalomstratégia turisztikai szolgáltatóknak– Mit és hol érdemes kommunikálni?
AI-eszközök – A hatékonyság új szintje
Gyakorlati példák és eszközbemutatók
Összegzés, kérdések-válaszok

13:00–13:30
Ebédszünet – Szendvics & Üdítők

Második szekció
13:30 – 15:00
Előadó: Benovics Gábor (CROST Nonprofit Kft. – turisztikai szakértő)
ICTr projekt és a Vasfüggöny öröksége Magyarországon

ICTr-CE projekt áttekintése
Magyarország számára jelentősége
Kulturális Örökség helyszínei
Trail Management: Központi foglalási központ à foglalások és szolgáltató partnerek koordinációja
Turisztikai csomagok

Kerékpárosbarát szolgáltatói minősítési rendszer és hálózat

Magyarországon elérhető minősítések
Hogyan működnek?
Előnyök

A workshopot az Interreg Central program finanszírozza az ICTr-CE (Innovatív, részvételi, fenntartható üzleti modell a kerékpározáshoz a Vasfüggöny mentén) projekt keretében.
Esemény linkje: https://www.interreg-central.eu/event/transforming-cycling-tourism-ai-and-online-marketing-ictr-ce-project-opportunities-and-cyclist-friendly-certification/
További információ az ICTr-CE projektről: https://www.interreg-central.eu/projects/ictr-ce/
További információ az EuroVelo 13-ról: https://en.eurovelo.com/ev13

Mesterséges intelligencia a gyakorlatban - vállalkozóknak
2025-03-13 10:00 - 14:00 (Europe/Budapest) | Online
A hazai vállalkozások sokat nyerhetnek avval, ha időben elkezdik alkalmazni a mesterséges intelligencia alapú rendszereket a mindennapi ügyvitelben. Ebben ad hatékony segítséget a Digitaltech EDIH program keretében a Primom Vállalkozásfejlesztési Alapítvány soron következő díjmentes online workshopja.
A workshop célja: A résztvevők megismerjenek és kipróbálhassanak néhányat a mesterséges intelligencia nyújtotta lehetőségek és eszközök közül, melyek a segítségükre lehetnek saját vállalkozásuk, belső folyamataik működtetése, fejlesztése, illetve szolgáltatásaik népszerűsítése során. A workshop esettanulmányokon keresztül mutatja be az eszközöket. A workshopon megismert eszközök és jó gyakorlatok segíthetik a vállalkozások marketing tevékenységének az optimalizációját, valamint új, mesterséges intelligencia specifikus tudás későbbi elsajátítását.

A workshop felépítése:
1. óra: Jövőbemutató mesterséges intelligencia megoldások
Témakör (bemutató): A mesterséges intelligencia világa, aktuális trendek, az AI fejlődése. OpenAI megoldások és a ChatGPT felülete és az abban rejlő lehetőségek (CustomGPT, hangalapú kommunikáció, asztali alkalmazás, Operator, Deep Research).
Workshop: A résztvevők ChatGPT fiókot regisztrálnak (ha még nem áll rendelkezésükre), majd saját vállalkozásuk példáin keresztül letesztelhetnek különböző funkciókat.
2. óra: Piacelemzést a ChatGPT segítségével
Témakör (bemutató): ChatGPT Deep Research funkciója
Workshop: A résztvevők saját fiókjukban, a számukra elérhető ingyenes vagy fizetős csomagjuk keretén belül kipróbálják a piacelemzés egyes lépéseit és összehasonlítják a ChatGPT Pro csomagban elérhető eredménnyel.
3. óra: A feliratkozók számának növelése az AI segítségével
Témakör (bemutató): Esettanulmányon keresztül mutatjuk be a kampány tervezés és megvalósítás (marketing terv, bejegyzések, hírlevél szövegek) egyes lépéseit, jó gyakorlatait, konkrét AI eszközök használatával: ChatGPT, GoogleNotebookLM, Freepik, Gamma.
Workshop: A résztvevők kiválasztják a jó gyakorlatok közül azokat, melyek segíthetik a marketing kampányukat. A ChatGPT segítségével kipróbálják, hogyan hozhatnak létre szöveges és képi tartalmakat a GooglenotebookLM, Freepik és Gamma segítségével.
4. óra: Tartalommarketing stratégia
Témakör (bemutató): Bemutatásra kerül, hogy egyetlen hosszabb videós podcast tartalomból miként lehet akár egy több hónapos marketing stratégiát felépíteni. Milyen lehetőségek vannak egy videóból rövid videókat készíteni, blogot írni, bejegyzéseket készíteni és ezt, miként lehet támogatni innovatív elemekkel, avatárral, zeneírással, hanggenerálással, outro készítéssel, konkrét eszközökkel: Opus Clip, Videbolt, HeyGen, Elevenlabs, Suno.
Workshop: A résztvevők akár saját videójuk (ennek hiányában egy Youtubeon tetszőlegesen választott videó alapján) kipróbálhatják a megismert, bemutatott eszközök használatát (Opus Clip, Videobolt, HeyGen, Elevenlabs, Suno), hogy később alkalmazhassák azokat saját videós marketingstratégiájuk megalkotásához.
További információ és jelentkezés ITT

Támogatott üzleti delegáció Dél-Koreába az MKIK szervezésében
2024-06-16 - 2024-06-22
A Magyar Kereskedelmi és Iparkamara (MKIK) Vállalkozásfejlesztési Projektjének keretében 2024. június 16-22. között támogatott részvételi lehetőséggel üzleti delegációt szervez Szöulba, Dél-Koreába. Az exportőr kis- és középvállalkozások részvételét a Nemzetgazdasági Minisztérium támogatja költségvetési forrásból.

A kiutazás célja – az általános üzleti kapcsolatok fejlesztése mellett – a két ország vállalkozói közötti együttműködési lehetőségek és a koreai üzleti környezet bemutatása. A delegáció látogatást tesz a Smart Tech Korea technológiai szakvásáron. Ezenkívül terveink között szerepel egy látogatással egybekötött üzleti fórum a Koreai Kereskedelmi és Iparkamara szervezésében.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Dél-Korea üzleti környezetéről, a gazdasági együttműködési és befektetési lehetőségekről,
tárgyalás potenciális üzleti partnerekkel,
vásárlátogatás a Smart Tech Korea technológiai szakvásáron,
támogatott részvétel exportőr kis- és középvállalkozások számára:
szállástámogatás cégenként egy fő részére a négy éjszakára egyágyas szobában reggelivel,
kinti transzfert a későbbiekben meghatározott hotel és a szakmai programok helyszínei között biztosítunk, max. 2 fő számára cégenként.

A Smart Tech Korea szakvásárról röviden
A 2024. június 19-21 között megrendezésre kerülő Smart Tech Korea egy háromnapos nemzetközi technológiai szakvásár Szöulban. A Smart Tech Korea vásár innovatív technológiákra fókuszál a következő kiemelt területekkel: 5G technológia, robotika, AI&Big Data, adatbiztonság, ezeken belül is a gyártási, forgalmazási, szállítási folyamatok optimalizálására szolgáló megoldások. 2023-ban több mint 350 kiállító és megközelítőleg 50 ezer látogató részvételével zajlott le a vásár.
A delegációba elsősorban a koreai üzleti lehetőségek iránt érdeklődő exportorientált cégprofilú kis- és középvállalkozások jelentkezését várják.
Tervezett szakmai és üzleti programok

Tájékoztató rendezvény a dél-koreai gazdaságról és üzleti lehetőségekről.
Üzleti fórum a Koreai Kereskedelmi és Iparkamara szervezésében, tájékozódás az üzleti lehetőségekről (egyeztetés alatt)
Vásárlátogatás a Smart Tech Korea nemzetközi technológiai szakvásáron.

A részletes szakmai programról a későbbiekben küldenek tájékoztatást. A szakmai programok nyelve az angol, magyar tolmácsolást nem biztosítanak.

Szervezők
A Magyar Kereskedelmi és Iparkamara (MKIK) együttműködve Magyarország Szöuli Nagykövetségével.
A támogatott részvétel feltételei

exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, cégszerűen aláírt költségvállalási nyilatkozat, személyenként aláírt adatkezelési tájékoztató és a hozzájáruló nyilatkozat,
az MKIK fizeti egy fő számára a négy éjszaka szállásköltségét (egyágyas szobában reggelivel a későbbiekben meghatározott szállodában) és a kinti transzfereket,
egy cégtől egy fő jelentkezését várjuk, de a szabad férőhelyek függvényében max. 2 fő részvétele lehetséges, a második résztvevőnek az MKIK csak a kinti transzferköltségeket fizeti,
a szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A kinti transzferek csak abban az esetben biztosítottak, amennyiben a cégképviselő a későbbiekben javasolt szállodában száll meg, valamint végig a csoporttal közlekedik a szakmai programokra. Egyéb esetben a közlekedés egyéni szervezésben történik.
A kinti szervezők mindent megtesznek a rendezvények sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzleti fórumra. A megfelelő mennyiségű és minőségű üzleti partnerek felkutatása a külföldi szervezők felelőssége, erre vonatkozólag az MKIK nem tud garanciát vállalni.
Az üzleti delegáció külföldi szakmai programjának gördülékeny lebonyolítása miatt az a célszerű, ha a csoport tagjai a kinti helyszínek között együtt közlekednek és egy hotelben szállnak meg. Az MKIK ezért tesz javaslatot szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a jelentkezők részvételéről a Nemzetgazdasági Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.

Várható költségek

a kiutazás költségei repülővel,
a szakmai programon kívüli étkezések, transzferek, fakultatív programok,
a második céges résztvevő esetén szállásköltség négy éjszakára egyágyas szobában reggelivel.

Költségvállalási nyilatkozat

A szállásköltség támogatásának feltétele a mellékelt költségvállalási nyilatkozat meghatározott határidőig történő cégszerű aláírása és visszaküldése.
Visszamondás esetén a cég köteles megtéríteni az előzetesen megrendelt szolgáltatás (szállás négy éjszakára reggelivel) költségét az MKIK-nak.

Adatkezelés
A résztvevők személyes adatainak továbbítása harmadik országba történik. Csatoltan küldjük az adatkezelési tájékoztatót és a hozzájáruló nyilatkozatot, melyet kérünk, hogy kiutazó személyenként (nem cégként) aláírva és szkennelve szíveskedjenek visszaküldeni.

Jelentkezési határidő: 2024. április 19.

Jelentkezés módja
Az alábbiakban felsorolt négy melléklet együttes, határidőre történő megküldése a reok.miklos@mkik.hu e-mail címre:

jelentkezési lap – jelentkezőnként kell kitölteni
angol nyelvű cégprofil – cégenként kell kitölteni
költségvállalási nyilatkozat – cégenként kell kitölteni cégszerű aláírással
adatkezelési tájékoztatás és hozzájáruló nyilatkozat – a kiutazó tölti ki és írja alá

A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadjuk be.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét.

További információ: Végvári Kristóf kamarai tanácsos
E-mail: vegvari.kristof@mkik.hu
Telefon: +36 1 474 5106

Webinárium | Interface Design & Usability | DIH² MOOC
2023-05-03 08:00 - 08:45 (Europe/Helsinki) | Online
A 45 perces angol nyelvű online esemény szakértője Jason Cranford Teague design & creativity tanácsadó, aki megosztja tudását az „Interface Design & Usability” témakörben. A DIH² MOOC eseményén való részvétel díjmentes, de regisztrációhoz kötött.

Ez a kurzus a következő fogalmakkal foglalkozik:

Felhasználói élmény
A felhasználók megismerése
Interfésztervezés
Használhatóság

REGISZTRÁCIÓ

A DIH²-ről:
A DIH² hisz a robotika erejében, amely átalakíthatja a kis- és középvállalkozások gyártási folyamatait, és az Európai Unió egész területén előmozdíthatja a gazdasági növekedést.
Feladata az, hogy elősegítse azokat a kapcsolatokat, amelyek lehetővé teszik az agilis termelést a gyárakban, ahol a sebesség és a sokoldalúság elengedhetetlen a vevői igények kielégítéséhez.

Az ISDI Accelerator-ről:
Az ISDI Accelerator 2014-ben született azzal a céllal, hogy a felébressze az ISDI hallgatóinak vállalkozói érdeklődését, valamint fellendítse és professzionalizálja az európai startup-piacot. Első gyorsító programja, az IMPACT mérföldkövet jelentett a kontinensen, köszönhetően az állami szervek, vállalatok, oktatási intézmények, befektetők és természetesen a startupok együttműködésének. Azóta több tucat inkubációs és akcelerációs programot fejlesztett ki, több száz startupot hozott létre, képzett ki és gyorsított fel, és több ezer vállalat jelentkezett a programjaira. Az ISDI Accelerator az európai és globális rangsorok élén szerepel, mint Európa egyik legfontosabb gyorsítója, 2019-ben pedig IMPACT Connected Car programját az Európai Bizottság a 2019-es év legjobb startup-gyorsító projektjének választotta.

Webinárium | Állapotfelügyelet a robotizált üzemcsarnokokban | DIH² MOOC
2023-04-21 12:00 - 12:45 (Europe/Helsinki) | Online
Csatlakozzon ehhez az angol nyelvű webináriumhoz, ahol a robotika jövőjének alakításába merülünk el gondosan kiválasztott szakértők vezetésével! A 45 perces eseményt Giuseppe Fragapane vezeti, aki megosztja a legfontosabb tudnivalókat a „‘Condition Monitoring in Robotized Shop Floors'” témában. A DIH² MOOC eseményén való részvétel díjmentes, de regisztrációhoz kötött.

Az állapotfigyelés az a folyamat, amelynek során (1) bizonyos berendezésparamétereket mérünk, (2) azonosítjuk a jelentős változások jeleit, amelyek közelgő meghibásodásra utalhatnak, és (3) intézkedéseket tervezünk az ezekre való reagáláshoz. Ez a kurzus az üzemi környezetben történő állapotfigyelés és karbantartás ipari megoldásait, stratégiáit és módszereit ismerteti. A terület legújabb kutatásaira épül.

Miről lesz szó?
A téma az állapotfigyelés bevezetésével kezdődik. Az állapotfigyelés fő célja és koncepciója kerül bemutatásra és megvitatásra a téma keretbe foglalása érdekében. Bemutatásra kerülnek az ipari megoldások, és ismertetésre kerülnek azok előnyei és hátrányai. Az Ipar 4.0 és a digitalizáció új stratégiákat és módszereket tesz lehetővé az állapotfigyeléshez. A tanfolyam bemutatja az adatkezelési szempontokat, és ismerteti a karbantartási stratégiákat és módszereket. A cél, hogy támogassa a vállalatokat, a gyakorlati szakembereket, a mérnököket és az úttörő szakembereket az állapotfigyelési és karbantartási megoldások alkalmazásában az üzemi eszközök teljesítményének javítása érdekében.
REGISZTRÁCIÓ
A DIH²-ről:
A DIH² hisz a robotika erejében, amely átalakíthatja a kis- és középvállalkozások gyártási folyamatait, és az Európai Unió egész területén előmozdíthatja a gazdasági növekedést.
Feladata az, hogy elősegítse azokat a kapcsolatokat, amelyek lehetővé teszik az agilis termelést a gyárakban, ahol a sebesség és a sokoldalúság elengedhetetlen a vevői igények kielégítéséhez.

Az ISDI Accelerator-ről:
Az ISDI Accelerator 2014-ben született azzal a céllal, hogy a felébressze az ISDI hallgatóinak vállalkozói érdeklődését, valamint fellendítse és professzionalizálja az európai startup-piacot. Első gyorsító programja, az IMPACT mérföldkövet jelentett a kontinensen, köszönhetően az állami szervek, vállalatok, oktatási intézmények, befektetők és természetesen a startupok együttműködésének. Azóta több tucat inkubációs és akcelerációs programot fejlesztett ki, több száz startupot hozott létre, képzett ki és gyorsított fel, és több ezer vállalat jelentkezett a programjaira. Az ISDI Accelerator az európai és globális rangsorok élén szerepel, mint Európa egyik legfontosabb gyorsítója, 2019-ben pedig IMPACT Connected Car programját az Európai Bizottság a 2019-es év legjobb startup-gyorsító projektjének választotta.

Fejlett gyártástechnológiák - @Smart Manufacturing Matchmaking 2021
2021-05-13 - 2021-05-14 | Online
Az intelligens gyártás és ipar 4.0 területén működő vállalkozásokat, szakembereket, egyetemeket és kutatóintézeteket ismét virtuális üzletember találkozókkal, üzemlátogatásokkal és webináriumokkal várják a Smart Manufacturing Matchmaking 2021 keretében.

A rendezvénysorozat keretében megrendezésr kerülő online üzletemebr találkozó kiváló lehetőséget teremt az intelligens gyártás és ipar 4.0 területén működő vállalati vezetőkkel, kutatókkal és állami testületekkel való kapcsoaltfelvételre, tárgyalásra.
Kiemelt témák:

Fejlett gyártási megoldások: automatikus anyagmozgató rendszerek, kollaboratív robot/ cobot
Adalékanyagok gyártása
Mezőgazdaság 4.0
AI és gépi tanulás ipari felhsználása
AR, VR, XR, MR
Kiberfizikai rendszerek
Szimuláció
Autonóm robotok
Additív gyártástechnológia
Kiberbiztonság és felhőmegoldások
Ember-gép interfészek…

A részvétel díjmentes, de előzetes regisztrációhoz kötött:
REGISZTRÁCIÓ

Fenntarthatóság és alpesi technológiák - Green Mountain DigithON
2021-04-14 09:00 - 18:00 (Europe/Helsinki) | Online
Az Enterprise Europe Network társszervezésében megvalósuló online konferencia és üzletember találkozón várják minden a digitalizációval és azzal kapcsolatos területen tevékenykedő vállalkozás, start-up, szakember részvételét.

A rendezvény célja a digitalizációs megoldásokkal és a kapcsolódó szakterületekkel foglalkozó vállalkozók nemzetközi üzleti együttműködésének elősegítése, teret adva a legújabb fejlesztések és innovatív megoldások bemutatására.
Kiemelt témák:

Alpesi technológiák
Megújuló energia és fenntarthatóság
IoT, gépi tanulás, adatelemzés, AI
Textíliák, alapanyagok

A részvétel díjmentes, de előzetes regisztrációhoz kötött:
REGISZTRÁCIÓ
